વોશિંગ્ટન: એક ટોચની અમેરિકન થિંક ટેંકે સૂચન કર્યું છે કે અમેરિકાના નવા રાષ્ટ્ર પ્રમુખે પદભાર ગ્રહણ કર્યા બાદ ૧૦૦ િદવસની અંદર ભારતના વડા પ્રધાન નરેન્દ્ર મોદી સાથે મુલાકાત કરવી જોઈએ કે જેથી બંને દેશના સંબંધોને લઈને એક મહત્ત્વપૂર્ણ સંદેશ જાય. “ઈન્ડિયા-યુએસ કો-ઓપરેશન” મથાળા હેઠળના એક મુખ્ય રિપોર્ટમાં સેન્ટર ફોર સ્ટ્રેટેજિક એન્ડ ઈન્ટરનેશનલ સ્ટડીઝ (સીએસઆઈએસ)એ લખ્યું છે કે આગામી નવા અમેરિકન પ્રશાસને એ વાત પર ધ્યાન આપવું જોઈએ કે ભારત એવી મૂળભૂત સમજૂતી પર હસ્તાક્ષર કરે કે જેનાથી બંને દેશ વચ્ચેના સંરક્ષણ સંબંધો વધુ સુદૃઢ બને.